ธอส.ฉลองครบรอบ 67 ปี เปิดรับฝากสลากพิมานมาศ ดอกเบี้ยสูงพิเศษ 1.1% ต่อปี
ธอส.ฉลองครบรอบ 67 ปี เปิดรับฝากสลากพิมานมาศ ดอกเบี้ยสูงพิเศษ 1.1% ต่อปี เฉพาะผู้ฝากผ่านแอป GHB ALL ในวันที่ 24 ก.ย. 63 วันเดียวเท่านั้น
18 ก.ย. 2563

ธนาคารอาคารสงเคราะห์ (ธอส.) ตอบแทนลูกค้าประชาชนที่รักการออมในโอกาสฉลองครบรอบ 67 ปี ธอส. วันที่ 24 กันยายน 2563 จัดโปรโมชั่นพิเศษเปิดรับฝากสลากออมทรัพย์ ธอส. ชุดพิมานมาศ หน่วยละ 50,000 บาท ผ่าน Application : GHB ALL รับอัตราดอกเบี้ยพิเศษ 1.1% ต่อปี (จากปกติอัตราดอกเบี้ย 0.90% ต่อปี) เฉพาะ ผู้ที่ฝากสลากในวันที่ 24 กันยายน 2563 หรือภายใต้กรอบวงเงินที่ธนาคารเปิดจำหน่าย 5,000 ล้านบาท หรือ 100,000 หน่วย และไม่ไถ่ถอนสลากก่อนครบ 3 ปีเท่านั้น นอกจากนี้ผู้ที่ฝากสลากออมทรัพย์ ธอส. ชุดพิมานมาศ ยังได้ลุ้นรางวัล 2 ต่อ ต่อที่ 1 มูลค่า 50,000 บาท หมวดละ 10 รางวัลทุกเดือน รวม 36 งวด และต่อที่ 2 รางวัล Jackpot มูลค่า 500,000 บาท หมวดละ 2 รางวัลทุกไตรมาส
ทั้งนี้ ผู้ที่ฝากสลากใหม่เป็นครั้งแรก (เปิดบัญชีสลากและบัญชีเงินฝากออมทรัพย์สำหรับเป็นบัญชีคู่โอนพร้อมลงทะเบียนสมัครแอป GHB ALL และผูกกับบัญชีเงินฝากออมทรัพย์รอไว้ก่อน) ส่วนลูกค้าเดิมที่ต้องการฝากสลากออมทรัพย์ ธอส.ดิจิทัลเพิ่ม ก็สามารถฝากได้ด้วยตัวเองง่ายๆ ผ่าน Application : GHB ALL โดยเลือกเมนูสลากออมทรัพย์ ธอส. เมื่อดำเนินการตามขั้นตอนแล้วเสร็จ ระบบจะส่งใบสลากที่ระบุข้อมูลสำคัญเช่นเดียวกับสลากที่ฝากในสาขาของธนาคาร อาทิ เลขที่สลาก นาม ผู้ฝาก และจำนวนหน่วยให้กับผู้ซื้อทางอีเมลที่แจ้งไว้ต่อไป สอบถามรายละเอียดเพิ่มเติมที่ศูนย์ลูกค้าสัมพันธ์(Call Center) โทร 0-2645-9000 หรือ Facebook Fanpage ธนาคารอาคารสงเคราะห์ และ www.ghbank.co.th